OpenLLM-France/wikimedia huggingface dataset:
# Fritz Pfenninger

Fritz Pfenninger (Zúric, 15 d'octubre de 1934 - Zúric, 12 de maig de 2001) va ser un ciclista suís especialista en la pista, encara que també va participar en curses de ruta. Es va especialitzar en les curses de sis dies on va obtenir 33 victòries, 19 de les quals amb Peter Post.

## Palmarès

* 1956
** 1r als Sis dies d'Aarhus (amb Oscar Plattner)
* 1957
** 1r als Sis dies de Copenhaguen (amb Jean Roth)
* 1958
** 1r als Sis dies de Münster (amb Jean Roth)
** 1r als Sis dies de Zuric (amb Jean Roth)
* 1960
** 1r als Sis dies de Münster (amb Hans Junkermann)
* 1961
** Campió d'Europa en Òmnium Endurance
** 1r als Sis dies de Berlín (amb Klaus Bugdahl)
** 1r als Sis dies de Frankfurt (amb Klaus Bugdahl)
* 1962
** Campió d'Europa de Madison (amb Klaus Bugdahl)
** 1r als Sis dies de Zuric (amb Klaus Bugdahl)
** 1r als Sis dies de Frankfurt (amb Klaus Bugdahl)
** 1r als Sis dies d'Essen (amb Klaus Bugdahl)
* 1963
** 1r als Sis dies de Zuric (amb Peter Post)
** 1r als Sis dies de Colònia (amb Peter Post)
** 1r als Sis dies de Brussel·les (amb Peter Post)
* 1964
** Campió d'Europa de Madison (amb Peter Post)
** 1r als Sis dies de Zuric (amb Peter Post)
** 1r als Sis dies de Berlín (amb Peter Post)
** 1r als Sis dies de Brussel·les (amb Peter Post)
** 1r als Sis dies de Dortmund (amb Rudi Altig)
** 1r als Sis dies d'Anvers (amb Noël Foré i Peter Post)
* 1965
** 1r als Sis dies de Zuric (amb Peter Post)
** 1r als Sis dies de Berlín (amb Peter Post)
** 1r als Sis dies de Dortmund (amb Peter Post)
* 1966
** Campió d'Europa de Madison (amb Peter Post)
** 1r als Sis dies d'Anvers (amb Jan Janssen i Peter Post)
** 1r als Sis dies d'Essen (amb Peter Post)
** 1r als Sis dies de Gant (amb Peter Post)
** 1r als Sis dies d'Amsterdam (amb Peter Post)
** 1r als Sis dies de Quebec (amb Sigi Renz)
* 1967
** 1r als Sis dies de Frankfurt (amb Peter Post)
** 1r als Sis dies d'Anvers (amb Jan Janssen i Peter Post)
** 1r als Sis dies d'Essen (amb Peter Post)
** 1r als Sis dies de Bremen (amb Peter Post)
* 1968
** 1r als Sis dies de Zuric (amb Klaus Bugdahl)
** 1r als Sis dies de Mont-real (amb Louis Pfenninger)
* 1970
** 1r als Sis dies de Zuric (amb Peter Post i Erich Spahn)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gamarús fosc

El gamarús fosc (Strix huhula; syn: Ciccaba huhula) és una espècie d'ocell de la família dels estrígids (Strigidae). Habita la selva humida d'Amèrica del Sud, des de l'est de Colòmbia, sud de Veneçuela, Guyana i Guaiana Francesa, cap al sud, a través de l'est de l'Equador, est del Perú, centre de Bolívia i oest i sud-est del Brasil fins al Paraguai i nord de l'Argentina. El seu estat de conservació es considera de risc mínim.

## Taxonomia

Segons la llista mundial d'ocells del Congrés Ornitològic Internacional (versió 13.1, gener 2023) el gamarús fosc pertany al gènere Strix. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), consideren que pertany al gènere Ciccaba, el qual no és reconegut pel COI.

## Referències

* ↑ «Gamarús fosc». Cercaterm. TERMCAT, Centre de Terminologia. Rev. 12 desembre 2022 (català)
* 1 2 3 «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 266. ISBN 978-84-16728-37-4.
* ↑ BirdLife International. «Black-banded Owl. Ciccaba huhula» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
# Gamarús ratllat

El gamarús ratllat o gamarús nord-americà (Strix varia) és una espècie d'ocell de la família dels estrígids (Strigidae). El seu hàbitat s'estén des dels boscos del Canadà, l'est dels Estats Units i al sud fins a Centreamèrica; en anys recents s'ha escampat cap a l'oest dels Estats Units. El seu estat de conservació es considera de risc mínim.
Es considera un gamarús de gran grandària.

## Referències

* ↑ «Gamarús ratllat». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 263. ISBN 978-84-16728-37-4.
* ↑ BirdLife International. «Barred Owl. Strix varia» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
# Fédération Autonomiste

La Fédération Autonomiste (FA) fou un partit polític democristià i centrista actiu a la Vall d'Aosta.
A les eleccions regionals de la Vall d'Aosta de 2003 va presentar una llista comuna amb Stella Alpina, on va obtenir el 19,8%, però se'n separaren més tard.
A les legislatives de 2006 formà amb Unió Valldostana i Stella Alpina la llista Vallée d'Aoste - Autonomie Progrès Fédéralisme que fou derrotada per Autonomia Llibertat Democràcia (llista formada per Demòcrates d'Esquerra - Gauche Valdôtaine, La Margherita, Renouveau Valdôtain, Vallée d'Aoste Vive i altres partits de centreesquerra, reagrupats en la coalició Arcobaleno), i no va escollir cap diputat ni cap senadoral col·legi uninominal de la Vall d'Aosta.
En les eleccions legislatives italianes de 2008 va formar novament una llista comuna amb UV i SA que va obtenir un senador. A les eleccions regionals de la Vall d'Aosta de 2008 va obtenir 2 conseller regionals i va formar part de la coalició de govern amb UV i Stella Alpina.
Es va dissoldre el 2014.

## Referències

* ↑ Nordsieck, Wolfram. «Aosta Valley/Italy». Parties and Elections in Europe, 2013. Arxivat de l'original el 22 febrer 2018.
* ↑ «Archived copy». Arxivat de l'original el 2012-11-14. [Consulta: 8 abril 2013].
* ↑ «Regione Valle d'Aosta». Arxivat de l'original el 2008-05-29. [Consulta: 20 desembre 2020].
* ↑ (italià) « Creare Vda confluisce nell'Union Valdôtaine che ad Aosta acquisisce così un Assessorato », AostaSera.it, 24 décembre 2015.
# Gans (Oklahoma)

Gans és un poble dels Estats Units a l'estat d'Oklahoma. Segons el cens del 2000 tenia 208 habitants.

## Demografia

Segons el cens del 2000, Gans tenia 208 habitants, 79 habitatges, i 57 famílies. La densitat de població era de 422,7 habitants per km².
Dels 79 habitatges en un 38% hi vivien nens de menys de 18 anys, en un 51,9% hi vivien parelles casades, en un 19% dones solteres, i en un 27,8% no eren unitats familiars. En el 25,3% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,12.
Per edats la població es repartia de la següent manera: un 31,3% tenia menys de 18 anys, un 8,2% entre 18 i 24, un 26,9% entre 25 i 44, un 14,9% de 45 a 60 i un 18,8% 65 anys o més.
L'edat mediana era de 30 anys. Per cada 100 dones de 18 o més anys hi havia 78,8 homes.
La renda mediana per habitatge era de 17.344 $ i la renda mediana per família de 23.750 $. Els homes tenien una renda mediana de 24.375 $ mentre que les dones 12.188 $. La renda per capita de la població era de 8.922 $. Entorn del 25,9% de les famílies i el 27,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gans». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Gans». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Ganswindt (cràter)

Ganswindt és un cràter d'impacte que es troba a la cara oculta de la Lluna, prop del pol sud. S'insereix a l'exterior del sud-oest de l'enorme plana emmurallada del cràter Schrödinger. Ganswindt se superposa en part al cràter de menor grandària Idel'son cap al sud.
* Localització de Ganswindt (centre dreta de la imatge)
* Fotografia de la missió Clementine (1994)
La vora de Gandswindt és més o menys circular, però un tant irregular, sobretot en l'extrem sud. Gran part del sòl interior està cobert de roques desiguals, amb un petit cràter a la secció sud-est. A causa que la llum del Sol entra en el seu interior en un angle baix, la part nord de la planta està gairebé sempre coberta d'ombra, ocultant el terreny del cràter.
El cràter va ser nomenat en honor d'Hermann Ganswindt (1856-1934), pioner de l'aviació que va proposar per primera vegada vehicles de reacció per als viatges espacials en 1881. També va proposar el temps com una quarta dimensió.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Gavatx (Rivert)

Gavatx és una partida rural del terme municipal de Conca de Dalt, al Pallars Jussà, a l'antic terme de Toralla i Serradell, en territori del poble de Rivert.
Està situat a llevant de Rivert, a l'extrem oriental del territori d'aquest poble. És a l'esquerra del barranc del Solà. És al nord-oest del Serrat de Gavarnes, al vessant sud-occidental de la Serra de Ramonic. És al nord dels llocs d'Aspós i de Fornot.
Viccionari
# Gavarró

* Per a altres significats, vegeu «galda».
El gavarró o gratacul és el fruit del roser silvestre o gavarrera, entre altres tipus de rosers. La tipologia d'aquest fruit és la del cinorròdon. Rep el noms populars de gavarró, gavarrot, (d)espullabelitres, tapacul, gratacul, grataesquenes. El nom "gratacul" al·ludeix a la coïssor que aquests pèls provoquen quan es mengen sense separar-los de l'agradosa polpa, o bé quan resten, per burla o per oblit, entre la pell i la roba.

## Morfologia

Els gavarrons primer tenen un color verd i quan maduren prenen tonalitats rogenques o ataronjades, però que en algunes espècies de roser poden ser fins i tot porpra o negroses. El gavarró és concretament el calze madurat de la rosa, on es guarden unes llavors dures i envoltades de pèls rígids.

## Variants

Gairebé tots els rosers (Rosa) formen gavarrons. Entre els més comuns cal esmentar:
* Roser silvestre (Rosa canina), del qual la Rosa canina ssp. lito és especialment ric en galactolípid
* Roser del Japó (Rosa rugosa)
* Roser de muntanya (Rosa pendulina)
* Roser d'Escòcia (Rosa rubiginosa)
* Roser de canyella (Rosa majalis)
* Rosers de conreu, com la rosa vitamínica
* Gavarrons madurs
* Gavarrons immadurs
* Gavarrons en un roser silvestre

## Usos

Els fruits, lliures de pèls i llavors, són una font excel·lent de vitamina C. Es poden menjar frescos o en forma de compota, preparada amb gavarrons ben trinxats, sucre, aigua i poca cocció. També se'n pot fer melmelades, xarops, sopes o infusions soles o barrejades amb altres herbes. Els pètals de les flors i les fulles són astringents i es poden emprar per rentar ferides o contra la diarrea.
En la medicina tradicional casolana el gavarró s'emprava també com a remei per a l'artrosi.

## Referències

* ↑ Klösterl-Apotheke Arxivat 2016-03-05 a Wayback Machine. (alemany)
# Generació Low Cost

Generació Low Cost (francès: Rien à foutre) és una pel·lícula de comèdia dramàtica del 2021 dirigida per Emmanuel Marre i Julie Lecoustre. La pel·lícula és protagonitzada per Adèle Exarchopoulos. Es va projectar a la secció de la Setmana de la Crítica al 74è Festival de Canes l'11 de juliol de 2021. S'ha doblat i subtitulat al català.

## Premissa

Després de la mort de la seva mare en un accident de cotxe, la Cassandre gira l'esquena al seu passat: deixa el seu pare i la seva germana a Huy (Bèlgica) i es converteix en assistent de vol d'una aerolínia de baix cost amb seu a Lanzarote. Aparentment apàtica i pensant poc en el seu futur, a 26 anys viu el dia a dia a la deriva per la feina, convivint amb el personal de guàrdia, fent festa a les discoteques i tenint breus trobades amb desconeguts d'aplicacions de cites.

## Referències

* ↑ «Cannes 2021 : découvrez la sélection de la Semaine de la critique». Trois Couleursfr. 7 June 2021.
* ↑ «The Screenings Guide 2021». Cannes Film Festival. [Consulta: 8 December 2022].
* ↑ «Zero Fucks Given». Goita què fan, ara!. [Consulta: 30 octubre 2023].
# Gerald Wallace

Gerald Jermaine Wallace (nascut el 23 de juliol de 1982 a Sylacauga, Alabama) és un jugador professional de bàsquet que milita en les files dels Brooklyn Nets de l'NBA.

## Carrera
### Universitat

Després de graduar-se en l'institut en 2000, on va ser nomenat "Mr. Basketball" d'Alabama i va ser capaç d'anotar 59 punts en un partit, Wallace va assistir a la Universitat d'Alabama. Després del seu primer any, va ser nomenat en el millor quintet de freshman de la seva conferència. En el seu únic any en la universitat va fer una mitjana de 9,8 punts, 6 rebots i 1,5 assistències per partit.

### NBA

Va ser triat per Sacramento Kings en la 25a posició del Draft de l'NBA de 2001, on va passar tres anys jugant molt poc. El 2004, Charlotte Bobcats el va seleccionar en el draft d'expansió, i va liderar l'equip des del principi, en què va fer una mitjana d'11,1 punts, 5.5 rebots i 2 assistències en la seva primera temporada. En la seva segona campanya en els Bobcats, va aconseguir una mitjana de 2 taps i 2 robades, cosa que tan sols havia aconseguit David Robinson i Hakeem Olajuwon en la història de l'NBA.
Jugador energètic i gran defensor, és conegut a més per la seva vulnerabilitat davant les lesions, que el van obligar a perdre's 39 partits en els seus dos primers anys en Charlotte. La temporada 2006-07 ha fet una mitjana de 18,1 punts, 7,2 rebots, 2,6 assistències i 2 robatoris de pilota.

## Enllaços externs

* NBA.com Perfil - Gerald Wallace
# Gilbert Scodeller

Gilbert Scodeller (Saint-Laurent-Blangy, 10 de juny de 1931 - Arràs, 13 d'abril de 1989) va ser un ciclista francès que fou professional entre 1951 i 1961. Durant la seva carrera professional aconseguí 22 victòries, sent la més destacada la París-Tours de 1954.

## Palmarès

* 1952
** 1r a la París-Valenciennes
* 1953
** 1r a Berlin
** 1r a Saint-Omer
** Vencedor d'una etapa del Tour de la Manche
* 1954
** 1r a la París-Tours
** 1r a la París-Valenciennes
** 1r a Boussois
** 1r al Circuit de Pévèle
** 1r a La Fère
** Vencedor d'una etapa del Tour de Champagne
* 1955
** 1r a Ferrière-la-Grande
** 1r a Jeumont
** 1r a Plonéour-Lavern
** 1r a Arràs
* 1956
** 1r del Tour de Pircardia
** 1r a Ferrière-la-Grande
* 1958
** 1r al Tour de l'Oest
* 1959
** 1r al Circuit d'Aquitaine
** 1r a Saint-Omer
* 1960
** 1r al Circuit de Vienne
** Vencedor d'una etapa del Tour de Champagne
* 1961
** 1r a Antibes

### Resultats al Tour de França

* 1954. Abandona (3a etapa)
* 1955. Abandona (16a etapa)
* 1956. Abandona (20a etapa)

### Resultats al Giro d'Itàlia

* 1958. 75è de la classificació general

## Enllaços externs

* Fitxa de Gilbert Scodeller a sitiodeciclismo.net
* Palmarès de Gilbert Scodeller a memoire-du-cyclisme.eu
# Georges Dossin

Georges Dossin (Wandre, 4 de febrer de 1896 - Lieja, 8 de desembre de 1983) va ser un arqueòleg, assiriòleg i historiador de l'art belga.

## Biografia

Va estudiar a Lieja i París, on es va doctorar en filologia clàssica (1921) i en història i literatura oriental (1923). Del 1924 al 1945 va impartir classes d'història de l'art de l'Àsia Menor a l'Institut Royal d'Histoire de l'Art et d'Archeologie de Brussel·les i, mentrestant, va impartir diversos cursos en els camps de la història de l'art i l'arqueologia a la Universitat de Lieja (1924-1935); classes de llengua accàdia a l'Institut des Hautes Études de Belgique de Brussel·les (1929-1939), i classes d'història oriental i de llengües assirobabilòniques a la Universitat Lliure de Brussel·les (1935-1941).
Després de la Segona Guerra Mundial, va continuar treballant com a professor a l'Institut des Hautes Études de Belgique (1945-1955) i a la Universitat Lliure de Brussel·les (1946-1951), i finalment va exercir com a professor d'assiriologia i gramàtica comparativa de les llengües semítiques a la Universitat de Lieja (1951-1966).
Sota la direcció de François Thureau-Dangin, va realitzar treballs d'excavació a Arslan Tash (1928) i Til Barsip (1931) al nord de Síria, i més tard, va passar uns quants anys treballant amb André Parrot a les excavacions del jaciment de Mari (1937-1939, 1951-1953). Se li atribueix a Dossin haver desxifrat milers de tauletes antigues.
Va ser membre de l'Académie Royale des Sciences, des Lettres et des Beaux-Arts de Belgique i membre corresponsal estranger de l'Académie des Inscriptions et Belles-Lettres (1944). Amb Thureau-Dangin, va ser cofundador de la revista Rencontres Assyriologiques.

## Obres publicades (selecció)

* Autres textes sumériens et accadiens (en francès), 1927.
* Arslan-Tash (en francès), 1931. Junt amb François Thureau-Dangin.
* Lettres de la première dynastie babylonienne (en francès), 1933.
* Til-Barsib (en francès), 1936. Junt amb François Thureau-Dangin.
* Benjaminites dans les textes de Mari (en francès), 1939.
* Archives royales de Mari (en francès), 1946. Junt amb André Parrot.

## Referències

* 1 2 Dictionnaire des orientalistes de langue française], editat per François Pouillon
* 1 2 3 4 «Prosopo» (en francès). Sociétés savantes de France.
* 1 2 «General information about the Foundation Georges Dossin» (en anglès). Akkadica.
# Georges Dransart

Georges Dransart (14è districte de París, 12 de maig de 1924 - Créteil, 14 de juny de 2005) fou un piragüista francès que combinà les aigües tranquil·les i el descens d'aigües braves, que va competir entre finals de la dècada de 1940 i començaments de la de 1970.
El 1948 va prendre part en els Jocs Olímpics d'Estiu de Londres, on va disputar dues proves del programa de piragüisme. En ambdues, formant parella amb Georges Gandil, el C-2 1.000 metres i C-2 10.000 metres, guanyà la medalla de bronze. Quatre anys més tard, als Jocs de Hèlsinki, fou quart en el C-2 1.000 metres. El 1956, a Melbourne, disputà els seus tercers i darrers Jocs. Formant parella amb Marcel Renaud guanyà la medalla de plata en el C-2 10.000 metres, mentre en el C-2 1.000 metres, també amb Renaud com a parella, fou quart.
En el seu palmarès també destaquen dues medalles de plata al Campionat del Món de piragüisme en aigües tranquil·les de 1950, i sis medalles d'or, una de plata i una de bronze al Campionat del Món de piragüisme en aigües braves entre 1959 i 1971.
Entre 1962 i 1971 fou director tècnic de la Federació Francesa de caiac i canoa.

## Referències

* 1 2 «Olympedia – Georges Dransart». [Consulta: 6 setembre 2021].
* ↑ «DRANSART Georges», 26-09-2011. [Consulta: 18 setembre 2020].
# Gery Verlinden

Gery Verlinden (Mortsel, Província d'Anvers, 1 de maig de 1954) va ser un ciclista belga, que fou professional entre 1977 i 1986. En el seu palmarès destaca el Campionat de Bèlgica en ruta de 1979 i el Campionat de Zúric de l'any següent.

## Palmarès

* 1976
** 1r al Circuit Franco-belga i vencedor d'una etapa
** Vencedor d'una etapa de la Ronde van de Kempen
* 1977
** 1r a la Volta a Limburg amateur
** Vencedor de 3 etapes de la Ronde van de Kempen
* 1978
** 1r al Gran Premi de la vila de Vilvoorde
** 1r al Gran Premi Union Dortmund
** 1r a la Scottish Milk Race
** Vencedor d'una etapa de la Volta a Suïssa
* 1979
** Campió de Bèlgica en ruta
** 1r a l'Omloop van Midden-België
* 1980
** 1r al Campionat de Zúric
** 1r a Le Samyn
* 1981
** 1r al Gran Premi de la vila de Zottegem
** 1r a la Fletxa costanera
** Vencedor d'una etapa de la Volta a Alemanya
* 1982
** 1r al Kampioenschap van Vlaanderen
** 1r al circuit Omloop Mandel-Leie-Schelde
* 1984
** 1r a la Schaal Sels
** Vencedor d'una etapa del Herald Sun Tour
* 1985
** 1r a la Fletxa de Haspengouw
** Vencedor d'una etapa del Herald Sun Tour

### Resultats al Tour de França

* 1979. Abandona (18a etapa)
* 1980. 22è de la classificació general
* 1981. 25è de la classificació general
* 1982. No surt (17a etapa)
* 1984. No surt (11a etapa)

## Enllaços externs

* Fitxa de Gery Verlinden a sitiodeciclismo.net